তেনোচতিৎলান
মেক্সিকো-তেনোচতিৎলান (, ) প্রাচীন আজটেক আলতেপেতল (নগর-রাষ্ট্র) ও রাজধানী ছিল। সচরাচর স্থানটি তেনোচতিৎলান () নামে পরিচিতি পেয়ে আসছে। বর্তমানে এটি মেক্সিকো উপত্যকার টেক্সকোকো হ্রদ এলাকায় অবস্থিত। ২০ জুন, ১৩২৫ তারিখে এটি প্রতিষ্ঠিত হয়। পঞ্চদশ শতকে বিস্তৃতভাবে গড়ে উঠা আজটেক সাম্রাজ্যের রাজধানী হিসেবে পরিচিতি পায়। পরবর্তীতে ১৫২১ সালে স্পেনীয়রা এটি দখল করে নেয়।
উত্তর আমেরিকার ভাষা
আরেকটি গুরুত্বপূর্ণ ভাষা-পরিবার উটো-আজটেকান ভাষাপরিবারের ভাষাগুলি দক্ষিণ-পশ্চিম মার্কিন যুক্তরাষ্ট্র এবং মধ্য আমেরিকাতে প্রচলিত। এই পরিবারটির আজটেক শাখাটির প্রধান ভাষা হল নাউয়াতল ভাষা, যাতে প্রায় ১০ লক্ষ লোক কথা বলেন। নাউয়াতল ভাষার আদি রূপটি মধ্য মেক্সিকোর আজটেক সভ্যতার ভাষা ছিল। নাউয়াতল ভাষার দক্ষিণে সম্পূর্ণত মধ্য আমেরিকা অঞ্চলে মায়া ভাষাপরিবারের ভাষাগুলি প্রচলিত। এগুলি প্রাচীন সমৃদ্ধ মায়া সভ্যতার ঐতিহ্য বহন করে চলেছে। কেকচি, মাম, ইউকাতেক, কিচে, কাকচিকেল, ইত্যাদি মায়াবভাষার প্রতিটিতেই বহু লক্ষ মানুষ কথা বলে। এগুলি মূলত দক্ষিণ মেক্সিকো এবং গুয়াতেমালাতে প্রচলিত।